Мандела Нельсон Ролихлахла
Мандела Нельсон Ролихлахла (18. 7. 1918-жылы туулган, ТАР, Умтатага жакын, Куну кыштагы) – африкалык мамлекеттик жана саясий ишмер, ТАРдын 9-президенти (1994–99). Нобель сыйлыгынын лауреаты (1993). 1942-жылы Түштүк-Африка университетин бүткөн. 1944-жылы Африка улуттук конгрессинин (АУК) жаштар лигасын түзүүгө катышып, 1951-жылдан анын президенттигине шайланган. 1950-жылы апартхейд саясатына каршы күрөш­көн. 1955-жылы Түштүк Африка элдеринин конгрессин уюштурган. 1964-жылы бийликке каршы саботаждарды жүргүзгөндүгү үчүн камакка алынып, Роббен Айленд аралына айдалып, түрмөгө кесилген. 1990-жылы АУК легалдуу уюмга айланып, Н. Р.Мандела эркиндикке чыккан. 1991-жылдан АУКтун президенти. 1996-жылы Манделанын жетекчилиги менен Тардын конституциясы кабыл алынып, бардык түштүк африкалыктар тең укукка ээ болгон. Мандела эл аралык 50 университеттин ардактуу мүчөсү. 
Инсандар

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7